CELEX: 62007TN0482
Language: el
Date: 2007-12-20 00:00:00
Title: Υπόθεση T-482/07: Προσφυγή της 20ής Δεκεμβρίου 2007 — Nynäs Petroleum και Nynas Petróleo κατά Επιτροπής

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/56
            
         Προσφυγή της 20ής Δεκεμβρίου 2007 — Nynäs Petroleum και Nynas Petróleo κατά Επιτροπής
   (Υπόθεση T-482/07)
   (2008/C 51/101)
   Γλώσσα διαδικασίας: η αγγλική
   Διάδικοι
   
      Προσφεύγουσες: AB Nynäs Petroleum (Στοκχόλμη, Σουηδία) και Nynas Petróleo, SA (Μαδρίτη, Ισπανία) (εκπρόσωποι: D. Beard, Barrister και M. Dean, solicitor)
   
      Καθής: Επιτροπή των Ευρωπαϊκών Κοινοτήτων
   Αιτήματα των προσφευγουσών
   Οι προσφεύγουσες ζητούν από το Πρωτοδικείο:
   
               —
            
            
               να ακυρώσει το άρθρο 1 της αποφάσεως καθόσον αφορά τη Nynas για το διάστημα 1991-1996·
            
         
               —
            
            
               να ακυρώσει το άρθρο 1 της αποφάσεως καθόσον αφορά τη Nynas σε σχέση με τον συντονισμό των τιμών·
            
         
               —
            
            
               να ακυρώσει το άρθρο 2 της αποφάσεως καθόσον επιβάλλει πρόστιμα ύψους 10 642 500 ευρώ στη Nynas SA και 10 395 000 ευρώ στη AB Nynäs ή, επικουρικά, να μειώσει τα πρόστιμα αυτά προσηκόντως·
            
         
               —
            
            
               να καταδικάσει την Επιτροπή στα δικαστικά έξοδα της παρούσας προσφυγής.
            
         Ισχυρισμοί και κύρια επιχειρήματα
   Με την παρούσα προσφυγή ζητείται η βάσει του άρθρου 230 ΕΚ ολική ή μερική ακύρωση της αποφάσεως της Επιτροπής C(2007) 4441 τελικό, της 3ης Οκτωβρίου 2007, σχετικά με μια διαδικασία βάσει του άρθρου 81 ΕΚ (υπόθεση COMP/38710 — Πίσσα — Ισπανία), με την οποία η Επιτροπή θεώρησε ότι οι προσφεύγουσες, Nynäs Petroleum και Nynas Petróleo (συλλήβδην: Nynas), μεταξύ άλλων επιχειρήσεων, μετείχαν σε ένα σύνολο συμφωνιών και εναρμονισμένων πρακτικών στην ισπανική αγορά της «πίσσας διεισδύσεως», αφορώσες την κατανομή των μεριδίων της αγοράς και τον συντονισμό των τιμών· επιπλέον ή παράλληλα ζητείται η μείωση του επιβληθέντος προστίμου, σύμφωνα με το άρθρο 229 ΕΚ.
   Προς στήριξη της προσφυγής προβάλλονται τα ακόλουθα επιχειρήματα:
   
               (i)
            
            
               Υποστηρίζεται ότι η Επιτροπή έσφαλε κατά την εκτίμηση της εμπλοκής της Nynas στις προβαλλόμενες συμφωνίες περί κατανομής των μεριδίων της αγοράς, ειδικότερα δεχόμενο ότι η Nynas μετείχε στην παράβαση αυτή στο διάστημα από 1991 έως 1996.
            
         
               (ii)
            
            
               Περαιτέρω, υποστηρίζεται ότι η Επιτροπή έσφαλε δεχόμενη ότι η Nynas μετείχε στις σχετικές με τον συντονισμό των τιμών παραβάσεις.
            
         
               (iii)
            
            
               Τέλος, οι προσφεύγουσες διατείνονται ότι η Επιτροπή έσφαλε κατά την εκτίμησή της του βαθμού της συμμετοχής της Nynas όσον αφορά ορισμένες πτυχές των παραβάσεων και κατά τον προσδιορισμό του κατάλληλου ύψους του επιβλητέου στη Nynas προστίμου.